আজ শিক্ষাবিদ আনোয়ারি কবিরের ২য় মৃত্যুবার্ষিকী
বিশিস্ট শিক্ষাবিদ ও সমাজকর্মী আনোয়ারি কবিরের ২য় মৃত্যুবার্ষিকী আজ মঙ্গলবার। ২০২১ সালের দিনে তিনি ৯৪ বছর বয়সে মৃত্যুবরণ করেন। তিনি দৈনিক সংবাদের প্রতিষ্ঠাতা সম্পাদক , জাতীয় প্রেসক্লাবের প্রতিষ্ঠাতা এবং জনতা ব্যাংকের প্রথম চেয়ারম্যান ও ব্যবস্থাপনা পরিচালক মরহুম খায়রুল কবিরের স্ত্রী।
আনোয়ারি কবির বৃটিশ ভারতের কলকাতায় জন্মগ্রহন করেন। লরেটো কলভেন্ট , লেডি ব্রাবোর্ণ কলেজ এবং লন্ডন বিশ্ববিদ্যালয় থেকে শিক্ষায় স্নাতোকত্তর ডিগ্রী অর্জন করেন। তিনি ১৯৫৫ সালে ইংলিশ মিডিয়াম স্কুল লিটল জুয়েলস প্রতিষ্ঠা করেন যা বর্তমানে ৬৮তম বর্ষে পৌছেছে।
আনোয়ারি কবির পূর্ব পাকিস্তান মহিলা সমতির ( বর্তমান বাংলাদেশ মহিলা পরিষদ) নির্বাচিত সাধারণ সম্পাদক ছিলেন। পরবর্তীতে তিনি নিখিল পাকিস্তান মহিলা সমিতির সাধারণ সম্পাদক নির্বাচিত হন।
তিনি পাকিস্তানের জোন্টা ইন্টারন্যাশনাল ক্লাব চালু করেছিলেন এবং এর সভাপতি ছিলেন। পরবর্তীতে জাপান থেকে বাংলাদেশ পর্যন্ত দক্ষিন এশিয়া ও প্রশান্ত মহাসাগরিয় অঞ্চলের জন্য নির্বাচিত গভর্নর ছিলেন। পরবর্তীতে জোন্টা ইন্টারন্যাশনালের আন্তর্জাতিক বোর্ডে নির্বাচিত হন এবং ভারতীয় উপমহাদেশের একমাত্র ব্যক্তি যিনি এ স্বীকৃতি অর্জন করেছেন। তার নেতৃত্বে মুক্তিযুদ্ধের পরপরই জোন্টা ইন্টারন্যাশনাল কিছু বড় পূনর্বাসন কর্মসূচির  পাশাপাশি সাইক্লোন সুরক্ষা কর্মসূচিতে যুক্ত হয়।
আনোয়ারি কবিরের মৃত্যুবার্ষিকী উপলক্ষ্যে আজ ঘোড়াশালে তাদের পৈতৃক নিবাসে দোয়া ও দরিদ্র মানুষের মধ্যে খাবার বিতরণ করা হবে। সকল আত্মীয়স্বজন ও বন্ধুবান্ধব ও শুভানধ্যায়ীদের বিদেহী আত্মার মাগফেরাত কামনার অনুরোধ করা হয়েছে।



বিশিস্ট শিক্ষাবিদ ও সমাজকর্মী আনোয়ারি কবিরের ২য় মৃত্যুবার্ষিকী আজ মঙ্গলবার। ২০২১ সালের দিনে তিনি ৯৪ বছর বয়সে মৃত্যুবরণ করেন। তিনি দৈনিক সংবাদের প্রতিষ্ঠাতা সম্পাদক , জাতীয় প্রেসক্লাবের প্রতিষ্ঠাতা এবং জনতা ব্যাংকের প্রথম চেয়ারম্যান ও ব্যবস্থাপনা পরিচালক মরহুম খায়রুল কবিরের স্ত্রী।